આરટીઈ પ્રવેશ ફાળવણીમાં મોટાપાયે છબરડાની વિગત સામે આવી છે ત્યારે ફરી વાર એક છબરડો બહાર આવ્યો છે. જમાલપુરમાં રહેતા અરકાનહુસેન અલ્તાફહુસેન શેખે આરટીઈ પ્રવેશ માટે ઓનલાઇન ફોર્મ ભર્યું હતું, જ્યારે આ વિદ્યાર્થીનો ખમાસા ચકલા, જમાલપુર રોડ પાસે આવેલી રાહે ખેર ગર્લ્સ પ્રાઇમરી સ્કૂલમાં નંબર આવ્યો હતો. આ નંબરના આધારે સ્કૂલમાં એડમિશન લેવા માટે પહોંચ્યા ત્યારે સ્કૂલ સંચાલકોએ કહ્યું કે આ ગર્લ્સ સ્કૂલ છે. તેથી અહીંયાં એડમિશન નહીં મળે તે સાંભળતાં જ વાલીને જોરદાર આંચકો લાગ્યો હતો તેમજ સ્કૂલ સંચાલકોએ લેટર પેડ પર લખીને ડીપીઓને રજૂઆત કરી કે આરટીઈમાં પ્રવેશ પ્રક્રિયામાં અરકાનહુસેન શેખને અમારી ગર્લ્સ સ્કૂલમાં એડમિશન ફાળવ્યું છે તો અમે આ સ્કૂલ ગર્લ્સ હોવાથી છોકરાને એડમિશન આપી શકતા નથી.